CELEX: C2006/131/01
Language: et
Date: 2006-06-03 00:00:00
Title: Kohtuasi C-255/02: Euroopa Kohtu (suurkoda)  21. veebruari 2006.  aasta otsus (VAT and Duties Tribunal, London'i eelotsusetaotlus) — Halifax plc, Leeds Permanent Development Services Ltd, County Wide Property Investments Ltd  versus  Commissioners of Customs & Excise (Kuues käibemaksudirektiiv — Artikli 2 punkt 1, artikli 4 lõiked 1 ja 2, artikli 5 lõige 1 ja artikli 6 lõige 1 — Majandustegevus — Kaubatarne — Teenuste osutamine — Kuritarvitamine — Tehingud, mille ainus eesmärk on maksusoodustuse saamine)

3.6.2006   
            
            
               ET
            
            
               Euroopa Liidu Teataja
            
            
               C 131/1
            
         Euroopa Kohtu (suurkoda) 21. veebruari 2006. aasta otsus (VAT and Duties Tribunal, London'i eelotsusetaotlus) — Halifax plc, Leeds Permanent Development Services Ltd, County Wide Property Investments Ltd versus Commissioners of Customs & Excise
   (Kohtuasi C-255/02) (1)
   
   (Kuues käibemaksudirektiiv - Artikli 2 punkt 1, artikli 4 lõiked 1 ja 2, artikli 5 lõige 1 ja artikli 6 lõige 1 - Majandustegevus - Kaubatarne - Teenuste osutamine - Kuritarvitamine - Tehingud, mille ainus eesmärk on maksusoodustuse saamine)
   (2006/C 131/01)
   Kohtumenetluse keel: inglise
   Eelotsusetaotluse esitanud kohus
   VAT and Duties Tribunal, London
   Põhikohtuasja pooled
   
      Hagejad: Halifax plc, Leeds Permanent Development Services Ltd, County Wide Property Investments Ltd
   
      Kostja: Commissioners of Customs & Excise
   Kohtuasja ese
   Eelotsusetaotlus — VAT and Duties Tribunal, London — Nõukogu 17. mai 1977. aasta kuues direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1) tõlgendamine — Tehingud, mille ainus eesmärk on maksusoodustuse saamine — Tehingud, millel puudub iseseisev majanduslik eesmärk
   Resolutiivosa
   
               1.
            
            
               Sellised tehingud, mis on vaatluse all põhikohtuasjas, kujutavad endast kaubatarneid või teenuste osutamist ja majandustegevust nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas, mida on muudetud nõukogu 10. aprilli 1995. aasta direktiiviga 95/7/EÜ, artikli 2 punkti 1, artikli 4 lõigete 1 ja 2, artikli 5 lõike 1 ja artikli 6 lõike 1 mõttes, kuna need vastavad objektiivsetele kriteeriumidele, millel nimetatud mõisted põhinevad, isegi kui nende ainus eesmärk oli saada maksusoodustust muud majanduslikku eesmärki omamata.
            
         
               2.
            
            
               Kuuendat direktiivi tuleb tõlgendada nii, et sellega on vastuolus maksukohustuslase õigus arvata maha tasutud sisendkäibemaksu siis, kui selle õiguse aluseks olevad tehingud kujutavad endast kuritarvitust.
               Kuritarvituse tuvastamiseks on esiteks nõutav, et vaatamata kuuenda direktiivi ja selle üle võtnud siseriiklike õigusnormide asjaomaste sätetega ettenähtud tingimuste formaalsele järgimisele on kõnealuste tehingute tulemuseks maksusoodustuse saamine, mille andmine on vastuolus nende sätetega taotletava eesmärgiga. Teiseks peab objektiivsetest asjaoludest järelduma, et kõnealuste tehingute peamine eesmärk on maksusoodustuse saamine.
            
         
               3.
            
            
               Kui kuritarvituse olemasolu on tuvastatud, tuleb sellega seotud tehingud uuesti määratleda viisil, millega taastada selline olukord nagu oleks olnud siis, kui kuritarvitust ei oleks esinenud.
            
         
      (1)  EÜT C 233, 28.9.2002.